Document ID: 31995R1763

ΚΑΝΟΝΙΣΜΟΣ (ΕΚ) αριθ. 1763/95 ΤΗΣ ΕΠΙΤΡΟΠΗΣ της 20ής Ιουλίου 1995 για τροποποίηση του κανονισμού (ΕΚ) αριθ. 1600/95 για τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1538/95 (2), και ιδίως το άρθρο 13 παράγραφος 3 και το άρθρο 16 παράγραφος 4,
Εκτιμώντας:
ότι ο κανονισμός (ΕΚ) αριθ. 1600/95 της Επιτροπής (3) προβλέπει στο άρθρο 14 παράγραφος 1, περίοδο δέκα ημερών μετά την έναρξη ισχύος του για την υποβολή των αιτήσεων για έκδοση πιστοποιητικών εισαγωγής 7 ότι, λόγω της καθυστέρησης που σημειώθηκε στη δημοσίευση του κανονισμού στην Επίσημη Εφημερίδα των Ευρωπαϊκών Κοινοτήτων πρέπει να παραταθεί η εν λόγω περίοδος κατά 20 ημέρες, επιπλέον 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 14 παράγραφος 1 του κανονισμού (ΕΚ) αριθ. 1600/95, οι όροι «και για πρώτη φορά κατά τις δέκα πρώτες ημέρες» αντικαθίστανται από τους όρους «και για πρώτη φορά κατά τις 30 πρώτες ημέρες».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 1995.

Labels: 3
17